cyanic-selkie/wikianc huggingface dataset:
Deep Purple
Ajalugu
pisi|left|150px|Deep Purple'i 1976. aasta Suurbritannia kontserttuuri promofoto. Vasakult paremale: üleval: [[David Coverdale, Ian Paice; all: Glenn Hughes, Tommy Bolin ja Jon Lord.]] pisi|left|150px|1985. aasta juunis Perfect Strangers Touri käigus Saksamaal [[Mannheimis antud kontserdi plakat]] 1969. aastal asusid Evansi ja Simperi kohtadele popansambli Episode Six endised liikmed, laulja Ian Gillan ja basskitarrist Roger Glover. Sellega oli kokku saanud Deep Purple'i klassikaline koosseis. 1969. aasta septembris salvestas ansambel koos Royal Philharmonic Orchestraga Londonis Royal Albert Hallis kontsertalbumi "Concerto for Group and Orchestra", mis oli üks esimesi katseid ühendada rokkmuusikat klassikalisega. Neljandal stuudioalbumil "Deep Purple in Rock" (1970) avaldusid heavy metal'ile iseloomulikud jooned. Albumilt pärinevad ansambli ühed tuntumad lood: "Black Night" ja "Black Night". Lisaks saavutas seni peamiselt Põhja-Ameerikas edu nautinud ansambel neljanda stuudioalbumiga silmapaistva populaarsuse ka kodumaal, kui "Black Night" jõudis Briti singlite edetabelis teisele kohale. Järgmiseks hittsingliks sai Suurbritannias kaheksandale kohale jõudnud "Strange Kind of Woman" (1971), lisaks jõudis Briti plaadimüügiedetabelis esikohale ansambli mõlemad järgmised stuudioalbumid "Fireball" (1971) ja "Machine Head" (1972). Kuuendalt stuudioalbumilt pärinev "Smoke on the Water" on eriti kuulus oma kitarririfi poolest ja seda laulu peetakse hard rock'i üheks parimaks näiteks. USA-s oli "Smoke on the Water" "Hushi" kõrval ansambli teine kõige edukam singel, kui jõudis singlite edetabelis samuti neljandale kohale. "Machine Head" oli ansambli esimene album, mille andis välja ansambli enda plaadifirma Purple Records. Kuigi plaatinaplaadi staatuse saanud kontsertalbum "Made in Japan" (1972) tabas Deep Purple'i kontsertesinemiste meisterlikkuse, pingestusid aina enam ansamblisisesed suhted. 1973. aasta jaanuaris ilmunud seitsmes stuudioalbum "Who Do We Think We Are" oli viimane üllitis ansambli äärmiselt edukalt koosseisult. Samal aastal lahkusid ansamblist Gillan ja Glover, kelle asemele tulid vastavalt David Coverdale ja Glenn Hughes. Albumid "Burn" ja "Stormbringer" (mõlemad 1974) jõudsid Suurbritannias esikümnesse, kuid Blackmore oli ansambli suunaga üha enam rahuolematu ja 1975. aasta mais lahkus ta Deep Purple'ist, et asutada ansambel Rainbow. Blackmore'i asemele saabus rock-ansambli James Gang kitarrist Tommy Bolin. 1975. aastal salvestati "Come Taste the Band", kuid Bolini funk rockilik stiil ei sobinud kokku ansambli heavy metali kõlaga. 1976. aastal läks pärast Deep Purple pärast Suurbritannias antud hüvastijätutuuri laiali.
pisi|155px|Deep Purple 1985. aastal [[San Franciscos. Vasakult paremale: Glover, Gillan ja Blackmore, kõige taga Paice.]] Coverdale liitus ansambliga Whitesnake ning Paice ja Lord moodustasid koos Tony Ashtoniga ansambli Paice Ashton Lord, samas kui Bolin suri heroiini üledoosi tõttu paar kuud pärast Deep Purple'i laialiminekut. 1984. aastal tuli Deep Purple'i klassikaline koosseis taas kokku ning salvestati stuudioalbum "Perfect Strangers". Sellele järgnes "The House of Blue Light" (1987), kuid Gillani ja Blackmore'i vahel puhkesid taas lahkhelid, mistõttu Gillan pärast kontsertalbumi "Nobody's Perfect" (1988) salvestamist ansamblist lahkus. Tema koha võttis üle Rainbow' endine solist Joe Lynn Turner. 1990. aastal salvestatud "Slaves and Masters" jäi Deep Purple'i ainsaks stuudioalbumiks, millel Turner kaasa tegi. Gillan naasis ansamblisse 1993. aastal, kuid lahkus jällegi õige varsti. 1993. aastal lahkus ansamblist lõplikult ka Blackmore. Aastatel 1993–1994 toimunud Jaapani kontserttuuri ajal täitis Blackmore'i kohta Joe Satriani. 1994. aastal sai Deep Purple'i põhikitarristiks Steve Morse. 2002. aastal lahkus ansamblist Lord, kelle asemele tuli Don Airey. 2003. aastal ilmunud 17. stuudioalbum "Bananas" oli Deep Purple'i esimene album, millel Airey mängis. Deep Purple'i seni viimane, 22. stuudioalbum "Turning to Crime" ilmus 2021. aasta novembris. 2022. aastal lahkus ansamblist isiklikel põhjustel Morse. Tema koha võttis üle Simon McBride, kes oli mitmel samal aastal toimunud kontserdil Morse'i juba asendanud.
Liikmed
pisi|Deep Purple 2009. aastal
Reading FC
Reading Football Club on Inglismaa jalgpalliklubi, mis tegutseb Readingis. Klubi mängib Inglismaa tugevuselt teises liigas Championship. Premier League'is mängiti viimati hooajal 2012–2013.
Välisluureamet
Välisluureamet (VLA) on Eesti Vabariigi välisluureteenistus, mis tegeleb riiklikult olulise teabe kogumise, eritlemise ja edastamisega presidendile, peaministrile, kaitseväe juhatajale, sise-, välis- ja kaitseministrile. Ametkond kuulub Kaitseministeeriumi koosseisu.
Reading FC
Praegune koosseis
''Seisuga 15. veebruar 2022
Välisluureamet
1. juulil 2017 jõustunud julgeolekuasutuste seaduse muudatuse kohaselt nimetati senine Teabeamet ümber Välisluureametiks (inglise keeles Estonian Foreign Intelligence Service, prantsuse keeles Service estonien du renseignement extérieur).
Ajalugu
1992. aastal moodustati Riigikantselei alluvusse Eesti Vabariigi Riigikantselei Teabeteenistus, mis alustas tööd 1. jaanuaril 1993. 1994. aastal viidi teabeteenistus välisministeeriumi alluvusse. Teabeteenistus tegeles Eesti Vabariigis välisluurega. 1. märtsil 2001 loodi teabeteenistuse asemele kaitseministeeriumi valitsemisalasse Teabeamet, millega liideti ka Riigikantselei haldusalas olnud Valitsusside asutuse signaalluureüksus. Alates 1. juulist 2017 on asutuse nimi Välisluureamet.
Eesmärk ja tegevusvaldkond
Välisluureametile on seatud siht tagada riigi julgeolekut ja põhiseadusliku korra püsimist mittesõjaliste ennetavate vahendite kasutamise abil ning julgeolekupoliitika kujundamiseks. Välisluureameti põhimääruse järgi on ameti tegevusvallaks riigi julgeoleku ja põhiseadusliku korra tagamiseks tarvilik teabehange ja -töötlus ning vastuluure, samuti riigisaladuse ja salastatud välisteabe kaitse korraldus ja kontroll.
Amet teeb koostööd kaitsepolitseiga riigi vastu suunatud kuritegude ärahoidmiseks, osutab kaitsepolitseile ja kaitseväele abi elektroonilise teabe kogumisel, teeb koostööd teiste Eesti Vabariigi ja kohaliku omavalitsuse asutuste ja isikutega, samuti välisriikide julgeolekuasutuste ja rahvusvaheliste organisatsioonidega.
Ülesanded
Välisluureamet kogub ja töötleb teavet, sealhulgas isikuandmeid, kui see on vajalik tema ülesannete täitmiseks.
Vastavalt Välisluureameti põhimääruse §-le 9 amet:
Juhid ja struktuur
Välisluureameti täpne struktuur on salastatud Vabariigi Valitsuse 20. detsembri 2007. aasta määruse nr 262 "Riigisaladuse ja salastatud välisteabe kaitse kord" § 7 lõike 6 punkti 1 alusel.
Praegune peadirektor Kaupo Rosin nimetati ametisse 13. oktoobril 2022. Tema ametiaeg algas sama aasta 1. novembril.
Heksaan
thumb|Graafiline kujutis thumb Heksaan on lineaarne alkaan, mille molekulis on kuus süsinikuaatomit.
Heksaani keemiline valem on C6H14.
Skvõra
Skvõra (ukraina Сквира) on linn Ukrainas Kiievi oblastis, Skvõra rajooni halduskeskus. Skvõra asub Kiievi kesklinnast umbes 100 km edelas ja Bila Tserkvast ligikaudu 34 km läänes.
Skvõrat on esmamainitud 1390. aastal.
Ukraina 2001. aasta rahvaloenduse oli Skvõra elanikest ukrainlasi 96,40%, venelasi 2,53%, valgevenelasi 0,23%, armeenlasi 0,22%, poolakaid 0,17% ja juute 0,13%.
Heptaan
thumb thumb Heptaan on lineaarne alkaan, mille molekulis on seitse süsinikuaatomit.
Heptaani keemiline valem on C7H16.
Howlandi saar
Geograafilised koordinaadid on 0°48′N, 176°38′W. Pindala 1,84 km².
Edivere mõis
Edivere mõis (saksa keeles Eddifer) oli Kurtna mõisa karjamõis Jõhvi kihelkonnas Virumaal. .
Nonaan
thumb thumb Nonaan on lineaarne alkaan, mille molekulis on üheksa süsinikuaatomit. Nonaani keemiline valem on C9H20.
Portugali vapp
thumb|Portugali vapp.
Portugali vapp võeti kasutusele 30. juunil 1911 koos Portugali vabariigi lipuga. See põhineb keskajast kasutusel olnud Portugali kuningriigi vapil.
Kubuntu
Kubuntu on Ubuntu alusel koostatud operatsioonisüsteem, mille peamine erinevus Ubuntust on, et Ubuntus kasutatava töölaua Unity või Gnome asemel kasutatakse töölauda KDE Plasma Desktop.
Nimi
"Kubuntu" (hääldus: /kuːˈbuːntuː/) tähendab bemba keeles "inimlikkuse poole" ja on tuletatud ubuntu'st, mis tähendab "inimlikkus, humaansus". K sõna alguses tähistab KDE töölauda ja rakendusi, mida Kubuntu vaikimisi kasutab. Juhuslikult tähendab "kubuntu" kirundi keeles "vaba".
Erinevus Ubuntust
Tavaline Ubuntu paigaldatakse Unity (varasemates versioonides GNOME) töölaua ja GTK+/GNOME programmide ning pakkidega (näiteks Evolution). Samuti kasutab Ubuntu GTK+/GNOME põhiseid administreerimisvahendeid (näiteks Synaptic pakihaldur). Kubuntu kasutab aga KDE töölauda ja KDE/Qt programme ning pakke (näiteks Kontact). Samuti KDE/Qt põhiseid administreerimisvahendeid (näiteks KPackageKit). Sellest hoolimata saavad Kubuntu kasutajad paigaldada kõiki GTK+/GNOME põhiseid pakke ja vastupidi. Samuti saab kasutaja paigaldada Ubuntu ja siis lisada sellele KDE töölaua.
Kubuntu töölaud on täielikult kohandatav. Algselt loodi KDE selleks, et lihtsustada üleminekut teistelt operatsioonisüsteemidelt (näiteks Microsoft Windowsilt), pakkudes võimalust kohandada menüüd eelmise operatsioonisüsteemi oma sarnaseks. KDE 4 sisaldab vaikimisi võimalust 3D-efektide jaoks.
Berliini Olümpiastaadion
thumb|Olümpiastaadion pärast 2004. aasta renoveerimist Olümpiastaadion on oma nimetuse saanud seal toimunud 1936. aasta suveolümpiamängude järgi. Staadion ehitati juba 1916. aasta olümpiamängudeks valminud Deutsches Stadioni asemele.
Kuigi staadioni arhitekt Werner March valiti juba enne rahvussotsialistide võimule tulekut, mõjutas väga tugevalt ikkagi staadioni ehitamist Adolf Hitler. Staadion valmis antiikarhitektuurist mõjutusi saades suurstaadioniks, kuhu mahtus ligi 100 000 pealtvaatajat ja mis oli üks osa suurest olümpiakompleksist. Olümpiamängud olid natsivalitsusele suur õnnestumine: mänge jälgis neli miljonit pealtvaatajat. Teises maailmasõjas pääses staadion suurelt osalt purustatud linnast peaaegu terviklikult, kuigi seal käis tuhandeid inimelusid nõudnud võitlus Nõukogude Liidu punaarmee ja rahvussotsialistide Hitler-Jugend vägede vahel. Jalgpalli Bundesliga moodustamise järel 1963. aastal sai sellest kodustaadion Hertha BSC klubile. 1974. aasta jalgpalli maailmameistrivõistlustel toimusid Olümpiastaadionil A-alagrupi kolm mängu. 1985. aastast toimuvad staadionil Saksamaa karikavõistluste finaalmatšid, nii nagu see oli aastatel 1937 ja 1939–1943.
Berliini müüri kadumise ja riikide taasühinemise järel sai Olümpiastaadion aastakümnete vaikelu järel poliitiliste vaidluste objektiks. Mõnede arvates oli staadion ajalooliseks pinnuks ja oleks tulnud lammutada, teised jälle arvasid, et staadion tuleb Colosseumi eeskujul jätta alles. Lõpuks otsustati siiski staadion 242 miljoni euro eest rahvusvahelistele nõuetele vastavaks renoveerida. Staadioni uuendustööd algasid 2000. aasta suvel ja moderniseeritud rajatis avati 2004. aasta 31. juulil. Staadionile kuulus keskne roll 2006. aasta jalgpalli maailmameistrivõistlustel, seal toimus neli alagrupimängu ja finaalmäng. Uuenduste järel mahutab staadion 74 220 pealtvaatajat, kuid MM-i ajal oli kohti veidi vähem: 66 021 istekohta.
Põhja-Makedoonia vapp
thumb Põhja-Makedoonia vapp on Põhja-Makedoonia riigivapp.
Praeguse kujundusega vapp on kasutusel alates 16. novembrist 2009, mil eemaldati vapikilbi kohal olnud punane täht. Tähega vapp oli kasutusel alates aastast 1946.
Vapikilpi ääristavad rahvusliku mustriga lindiga kokku seotud nisu-, tubaka- ja moonivihud. Kilbi keskel on Ohridi järv ja Šar Planina mäed.
Ais
thumb|300px|Ais [[noodijoonestikul viiuli- ja bassivõtmes eri oktavites]] Ais (tähtnimetus) ehk la-diees (silpnimetus) on noodinimed. Ais on saadud a-noodi altereerimisel pooltooni võrra üles (kõrgendamisel).
Nukleotiidid
Nukleotiidid on orgaanilised molekulid, mis moodustavad suuri biopolümeere- nukleiinhappeid, näiteks DNA ja RNA.
Nukleotiidid on DNA ja RNA molekuli alaüksused, mis koosnevad lämmastikalusest (N-alus), suhkrust (pentoos, riboos või desoksüriboos) ja fosfaatrühmast.
Peale ATP, mis on rakus üheks energia salvestajaks, on veel teisigi nukleosiidtrifosfaate (GTP, CTP, UTP), mis mängivad olulist rolli metabolismis. Nukleotiidid osalevad ka rakus informatsiooni vahetusel (cGMP ja cAMP) ja on seotud ensümaatiliste reaktsioonidega (näiteks koensüüm A, FAD, FMN, NAD ja NADP+).
Struktuur
Nukleotiid koosneb lämmastikalusest, viiesüsinikulisest suhkrust (DNA korral 2-desoksüriboos ja RNA korral riboos) ning vähemalt ühest fosfaatrühmast. Ilma fosfaatrühmata kannab ühend nime nukleosiid. Nukleotiidi võib nimetada ka nukleosiidmonofosfaadiks. Fosforhappejääk saab liituda estersidemega asendis 2', 3' või 5' ribonukleotiidides ja asendis 3' või 5' desoksüribonukleotiidides. Ribonukleotiidides on võimalik ka samaaegselt fosforüülumine asendites 2' ja 3', nii tekivad tsüklilised nukleotiidid. Seega on tsüklilistes nukleotiidides fosforhappejääk seotud ühe nukleosiidi pentoosiga kahe estersidemega. Nukleotiidid sisaldavad kas puriin- või pürimidiin aluseid. Ribonukleotiidides on suhkruks riboos ja desoksüribonukletiidides desoksüriboos.
pisi|600px|Nukleiinhappe struktuurielemendid. Ühendis märgitud nukleosiidmonofosfaat, nukleosiiddifosfaat ja nukleosiidtrifosfaat on kõik nukleotiidid
Nukleiinhapped on polümeersed makromolekulid, mille monomeerideks on nukleotiidid. DNAs on puriinalusteks adeniin ja guaniin ning pürimidiinalusteks tümiin ja tsütosiin. RNAs on tümiin asendatud uratsiiliga. Adeniin on alati paaris tümiiniga, tekib kaks vesiniksidet, guaniin on paaris tsütosiiniga, nende vahel esineb kolm vesiniksidet.
Omadused
Fosforüüljäägi dissotsieeruvate hüdroksüülrühmade tõttu on nukleotiididel üsna tugev happeline omadus. Samal ajal võib nukleotiide nimetada ka fosforhappe ja nukleosiidi estriteks.
DNA
DNA ehk desoksüribonukleiinhape on polümeer, mille monomeerideks on nukleotiidid. Nukleotiid koosneb fosforhappejääkidest, desoksüriboosist ja ühest lämmastikalusest, milleks on adeniin (A), tümiin (T), guaniin (G), tsütosiin (C). DNA ülesandeks on säilitada pärilikku informatsiooni.
RNA
RNA ehk ribonukleiinhape on polümeer, mille moodustavad riboos, fosforhappejäägid ja üks lämmastikalustest, milleks on adeniin, guaniin, tsütosiin ja uratsiil (U).
ATP
pisi|Adenosiintrifosfaadi struktuur ATP koosneb adeniinist, riboosist ja kolmsest fosfaatrühmast. ATP ehk adenosiin-5'-trifosfaat osaleb rakkude metabolismis ja on energia ülekandjaks ja salvestajaks. ATP-d toodetakse peamiselt mitokondrites. ATP-d saadakse adenosiin-5'-monofosfaati fosforüleerides. ATP võtab osa nii glükolüüsist, tsitraaditsüklist kui ka paljudest teistest rakus toimuvatest protsessidest.
GTP
GTP ehk guanosiin-5'-trifosfaat, koosneb guaniinist, riboosist ja kolmsest fosfaatrühmast.
cAMP
cAMP ehk tsükliline adenosiin-5'-monofosfaat on sekundaarne virgatsaine, mis osaleb rakusiseses närvisignaali ülekandes. cAMP moodustub riboosi hüdroksüülrühmade reageerimisel fosfaatrühmaga.
FAD ja FMN
FAD ehk flaviinadeniindinukleotiid ja FMN ehk flaviinmononukleotiid on mõlemad koensüümid. FMN on koensüümiks vesinikku transportivates ensüümides, samuti kuulub mitme aminohappe oksüdaasi koosseisu. FAD täidab koensüümina vesiniku transportfunktsiooni raku redoksahelas. FAD-i-seoselised dehüdrogenaasid on mitokondriaalse elektronide transpordiahela komponendid, vesiniku doonoriks on NADH + H+.
NAD+ ja NADH
Mõlemad on nikotiinamiidadeniindinukleotiidid, mis koosnevad kahest nukleotiididist- adeniini ja nikotiinhappeamiidi sisaldavast komponendist. NADP+ ja NADPH on fosfaadid, mis on dehüdrogenaaside koensüümid. NAD+ ja selle fosfaadi funktsiooniks on vesiniku aktsepteerimine ja seejärel transport redoksahelas, millest peamine on hingamisahel, kus toimub redokssüsteem NAD+/NADH + H+.
Süntees
Nukleotiide on võimalik sünteesida in vitro ja in vivo.
In vivo – nukleotiide saab sünteesida de novo ("algusest") või taaskasutada, kui päästa vigaseid nukleotiide. Komponendid, mida kasutatakse de novo nukleotiidi sünteesis, on tuletatud karbohüdraadi ja aminohappe metabolismi biosünteetilistest lähteainetest ning ammooniumist ja süsinikdioksiidist. Peamiselt toimub kõigi nelja nukleotiidi de novo süntees maksas. Pürimidiinide ja puriinide de novo sünteesid kasutavad erinevaid radasid. Pürimidiini sünteesitakse aspartaadist ja karbamoüülfosfaadist tsütoplasmas. Puriine sünteesitakse suhkrust. Puriin- ja pürimidiinaluste süntees toimub tsütoplasmas mitmesuguste ensüümide kaasabil. Nukleotiidid jaotatakse nii, et kasulikke osasid saab uuesti kasutada, sünteesimaks uusi nukleotiide.
In vitro – nukleotiidide saadakse laboris, kui kasutatakse kaitserühmi, näiteks dimetoksütritüülrühm (DMT), mis aitab ära hoida 5'hüdroksüülrühma mittespetsiifilisi reaktsioone enne järgmise nukleotiidi lisamist. Iga nukleotiid on 5' otsast kaitstud 5'DMT rühmaga. 3'fosfaadile on lisatud diisopropüülamiinrühm, mis omakorda kaitstud metüülrühmaga. See struktuur kannab nimetust fosforamidiit. Fosforamidiiti kasutatakse looduses mitte esinevate analoogide või oligonukleotiide sünteesiks.
Pürimidiinribonukleotiidi süntees
pisi|400px|  [[Uridine monophosphate|UMP süntees. Värvid joonisel 1: ensüümid, <span style="color: rgb(219,155,36);">koensüümid , <span style="color: rgb(151,149,45);">substraatide nimed , <span style="color: rgb(128,0,0);">anorgaanilised molekulid  ]] Pürimidiinide CTP ja UTP süntees toimub tsütoplasmas ja algab karbamoüülfosfaadi moodustumisega glutamiinist ja CO2-st. Järgmisena toimub aspartaadi ja karbamoüülifosfaadi kondensatsioonireaktsioon ja moodustub oroothape. Hilisemas tsüklilises reaktsioonis tekib N-karbamoüülaspartaadist dihüdroorotaathape ensüümi dihüdroorotaasi vahendusel. Viimane muudetakse orotaadiks dihüdroorotaasi oksüdaasi abil.
(S)-dihüdroorotaat + O2 = orotaat + H2O2
Orotaat on kovalentselt seotud fosforüleertud riboosiga. Kovalentne side riboosi ja pürimidiini vahel asub riboosil positsioonis C1 ja pürimidiinil positsioonis N1. Orotaat fosforibosüültransferaas katalüüsib reaktsiooni, saades orotidiinmonofosfaadi.
Orotaat + 5-fosfo-α-D-riboos 1-difosfaat = orotidiin-5'-fosfaat + pürofosfaat
Orotidiin-5'-fosfaat dekarboksüleeritakse orotidiin-5'-fosfaat dekarboksülaasi abil uridiinmonofosfaadiks(UMP). UMP fosforüleeritakse kahe kinaasi abil uridiintrifosfaadiks(UTP), läbi kahe järjestikuse reaktsiooni ATP-ga. Esiteks moodustub difosfaatne vorm UDP, mis fosforüleeritakse UTP-ks. Mõlemaks reaktsiooniks saadakse energiat ATP hüdrolüüsist.
ATP + UMP = ADP + UDP
UDP + ATP = UTP + ADP
Järgnevalt moodustub CTP, selleks amiinitakse UTP. Glutamiin on NH3 doonor ja reaktsioon saab energiat ATP hüdrolüüsist.
UTP + glutamiin + ATP + H2O = CTP + ADP + Pi
Tsüstiinmonofosfaat (CMP) on saadud tsüstiintrifosfaadist (CTP), eemaldades kaks fosfaatühma.
Puriini ribonukleotiidi süntees
pisi|400px|IMP-i süntees. Joonis 1 värvid: ensüümid, <span style="color: rgb(219,155,36);">koensüümid , <span style="color: rgb(151,149,45);">sunstraatide nimed , <span style="color: rgb(227,13,196);">metalliioonid , <span style="color: rgb(128,0,0);">anorgaanilised molekulid Aatomid, mida kasutatakse puriinnukleotiidi moodustamiseks, tulevad erinevatest allikatest:
Joonisel 2 on kujutatud inosiin-5´monofosfaadi sünteesi fosforibosüül-1-pürofosfaadist.
Puriinnukleotiidi süntees inosiin-5'-fosfaadini:
1. Puriinnukleotiidi süntees algab sellega, et puriinalus ja riboos liidetakse.
2. Amiinrühma lisamisel läheb anomeerne süsinik 5-fosfo-α-D-riboos-1-difosfaadis (PRPP) olevast α positsioonist üle β positsiooni 5-fosforibosüülamiinis. Kõikides nukleotiidides on riboos/desoksüriboos β konfiguratsioonis.
3. Glutamiin on amiinrühma doonor, reaktsiooni katalüüsib aminotransferaas. 4. 10-formüül-tetrahüdrofolaadist lisatakse üksik süsinik, reaktsiooni katalüüsib transformülaas. 5. Ringikujulise struktuuri saamiseks lisatakse glütsiini ja fumaraadi molekulid. 6. Reaktsioonirada on reguleeritud allosteerselt AMP, ADP, GMP ja GDP abil, mis kõik pidurdavad PRPP amidotransferaasi, esimest ensüümi rajas.
Rada IMP-st kuni GMP ja AMP-ni: IMP on vahepunkt guanosiinmonofosfaadi ja adenosiinmonofosfaadi sünteesis.
GMP-st ja AMP-st GTP ja ATP saamine: GMP ja AMP muundatakse difosfaatideks reaktsioonides, mida katalüüsivad guanülaatkinaas ja adenülaatkinaas. Nukleosiiddifosfaadist nukleotiidtrifosfaadiks katalüüsib ensüüm nimega nukleosiiddifosfaatkinaas. Tegemist on pöörduva reaktsiooniga, mis pakub võimalust teha nii ATP-d kui ka GTP-d. See ensüüm on väga aktiivne, aga ka laia spetsiifilisusega oma fosforüülrühma doonori ja retseptori poolest.
Oktaan
thumb thumb thumb Oktaan on lineaarne alkaan, mille molekulis on kaheksa süsinikuaatomit.
Oktaani keemiline valem on C8H18.
Dekaan
Dekaan on kõrgkooli teaduskonna juht.
Dekaani asetäitjat nimetatakse prodekaaniks (inglise vice-dean, assistant dean; saksa Prodekan).
Malta vapp
pisi|Malta vapp pisi|Malta vapp aastatel 1975-1988 Malta vapp on Malta Vabariigi ametlik vapp.
Vapp koosneb Malta lipu kujundusega kilbist, viie torniga parapettkroonist selle kohal ja oliivipuu- ning palmioksast külgedel. Alloleval lindil on Malta riigi ametlik nimi malta keeles (Repubblika ta' Malta).
Vapp võeti kasutusele 1988. aastal.
Noor tehnik
Noor tehnik võib tähendada mitut asja.
Horvaatia vapp
pisi Horvaatia vapp on Horvaatia riigivapp. Vapp on kasutusel alates 21. detsembrist 1990.
Vapp koosneb ühest suurest vapikilbist ja viiest väiksest kilbist, mis moodustavad krooni suure kilbi kohal. Suurel kilbil on punavalge malelauamuster. Väiksed kilbid esindavad viit ajaloolist Horvaatia piirkonda.
Punavalge malelaud on vapimustrina Horvaatia sümbol juba 13. sajandist.
Konservatiivne revolutsioon
Konservatiivne revolutsioon oli Esimese maailmasõja järel Saksamaalt alguse saanud alalhoidlik, parempoolne, nii liberalismi kui ka natsionaalsotsialismi vastustav maailmavaade.
Ajalugu
Väljendi üheks esimeseks kasutajaks peetakse Fjodor Dostojevskit, kuid tema ei andnud mõistele hiljem kujunenud sisu.
Aastal 1900 kasutas mõistet Charles Maurras, 1921 ühes artiklis aga Thomas Mann ning 1927 kutsus luuletaja Hugo von Hofmannsthal noorust üles konservatiivsele revolutsioonile, defineerides sõnapaari üldjoontes sellisena, nagu teda hiljem ka kasutati.
Hoffmanstahli silmis oli tegu sidususe (die Bindung), ühtsuse (die Einheit) ja terviklikkuse (die Ganzheit) otsimisega individualismi ja lõhestatuse asemele.
Mõiste oli kesksel kohal kahe maailmasõja vahelises kultuurikäsitluses nii Ernst Jüngeril, Friedrich Georg Jüngeril, Arthur Moeller van den Bruckil (1876–1925), Edgar Julius Jungil (1894–1934), omapäraselt müstilisel mõtlejal Friedrich Hielscheril (1902–1990) kui ka tervel real viimaste ümber kogunenud noortel, kes olid aktiivsed 1920. ja 1930. aastate Saksamaa poliitilis-publitsistlikus elus, grupeerudes mitmete ajakirjade ja rühmituste ümber, millest moodustus konservatiiv-revolutsiooniline liikumine.
Konservatiivse revolutsiooni uurimises on hiljem eristatud rahvusrevolutsioonilist ja noorkonservatiivset suunda, kui kahte peamist. Nende kõrval on veel räägitud rahvusmeelsetest (Völkische), seltslastest (Bündische) ja konservatiivrevolutsioonilisest maarahva-liikumisest. Viimaste mõju kahe maailmasõja vahelise Saksamaa poliitilis-vaimsele atmosfäärile oli aga võrdlemisi vähene.
Konservatiivne revolutsioon liikumisena laia kõlapinda ei saavutanud – selle katsed astuda vastu nii kommunismile, sotsiaaldemokraatiale, liberalismile kui ka natsionaalsotsialismile, viisid liikumise marginaliseerumisele. Edgar Julius Jungi katsed erinevate väljaannete ümber seisvaid gruppe ühendada ei kandnud vilja. Samuti ei õnnestunud liikumisele lähedal seisnud Oswald Spengleril ja Carl Schmittil saavutada tunnustust liidritena – Spengler eemaldus poliitikast hoopis, Schmitt ühines lühikeseks ajaks natsionaalsotsialistidega.
Lisaks Saksamaale leidus konservatiivsele revolutsioonile vastavaid ja lähedalseisvaid liikumisi ja mõtteid kogu Euroopas. Nii võib konservatiivseteks revolutsionäärideks nimetada ka itaallasi Julius Evolat ja Gabriele D'Annunziot ning prantsuse filosoofi ja religiooniloolast René Guénoni.
Konservatiivsete revolutsionääride välja antud ajalehed ja ajakirjad ning nende organisatsioonid keelustati järk-järgult pärast Adolf Hitleri võimulesaamist. Paljud liikumise esindajad loobusid poliitilisest tegevusest, minnes n-ö sisemisse emigratsiooni (Jünger, v. Salomon, Hielscher). Konservatiivse revolutsiooni üks prominentsemaid esindajaid Edgar Julius Jung hukati aga 30. juunil 1934 nn pikkade nugade ööl.
Aastast 1980 on väljendit taas hakanud kasutama uusparempoolsed Euroopa mõtlejad, näiteks prantslane Alain de Benoist (1943) ja vene filosoof Aleksandr Dugin (1962).
Konservatiivsest revolutsioonist oli mõjutatud ka Haljand Udam, tema enda sõnade kohaselt ka Uku Masing. Eesti keeles on konservatiivsest revolutsioonist Udami kõrval kirjutanud Eduard Laaman, Ülo Matjus, Peeter Helme.
Armin Mohleri definitsioon
Konservatiivse revolutsiooni põhjalik tundja, Šveitsi päritolu Armin Mohler (1920–2003) on nähtust defineerinud uuendusliikumisena, "mis taotleb XIX sajandi poolt jäetud varemetevälja puhastamist ja uue elukorralduse loomist". Lisaks rõhutas Mohler, et konservatiivse revolutsiooni mõistmisel on oluline arusaam taastulekust (die Wiederkehr) nii ajaloofilosoofilises kui tunnetuslikus mõttes, kus igavene taastulemine vastandub lineaarsele ajalootunnetusele. Samuti on konservatiivse revolutsiooni puhul oluline õhtumaise riigimõtte (der Reichsgedanke) traditsiooni edasikandmine (eriti oluline Evola mõtlemises) ja püüe ületada kehtivaid ideoloogiaid, värskendades ja arendades neid.
Mohleri definitsiooni on aja jooksul kritiseeritud, kuid alternatiivset lähenemist pole pakutud. Selle asemel hoopis on konservatismi põhjalikult uurinud ja populariseerinud Saksa ajaloolase Karlheinz Weißmanni täiendatud ja toimetatud Armin Mohleri peateos, konservatiivse revolutsiooni definitsiooni sisaldav "Konservatiivne revolutsioon Saksamaal 1918–1932" (Die Konservative Revolution in Deutschland 1918-1932) 2005. aastal uuesti välja antud, kinnistades Mohleri seisukohti veelgi.
Rumeenia vapp
thumb|Rumeenia vapp Rumeenia vapp on Rumeenia Vabariigi riigivapp.
Vapp kinnitati 10. septembril 1992.
See põhineb Rumeenia Kuningriigi väikesel vapil, mis oli kasutusel aastatel 1922–1947.
Vapi keskne element on kuldne kotkas, kes hoiab nokas kuldristi ning küüniste vahel sõjanuia ja mõõka. Vapi põhivärvid on punane, sinine ja kollane, mis on ka Rumeenia lipu värvid.
Kotka ees asuv vapikilp on jaotatud viieks osaks vastavalt Rumeenia viiele ajaloolisele piirkonnale.
Vöötkakk (perekond)
Vöötkakk (Surnia) on lindude perekond kaklaste sugukonnast.
Perekonda kirjeldas esimesena André Marie Constant Duméril (1806).
Tänapäeval elab üks liik – Surnia ulula (vöötkakk). Perekonna fossiilsetest liikidest on teada Surnia robusta (Pliotseeni lõpust Pleistotseeni alguseni) ja Surnia capeki (Pleistotseeni algus).
Rüdinger
Rüdinger (vene keeles Ридингер) on täpselt teadmata päritolu aadlisuguvõsa.
Ajalugu
Rüdingeride päritolu ei ole teada. XVII sajandi 2. poolest on teateid kapten Heinrich Nikolaus Rüdingeri (suri enne 1711) kohta, kes teenis Daugavgrīva kindluse garnisonis. 1695. aasta 6. juunil (vkj) tõstis kuningas Karl XI ta aadliseisusse, kuid Rootsi rüütelkonda teda ei introdutseeritud. Tema poeg kapten Peter von Rüdinger oli tema ema suguvõsale kuulunud Koorküla mõisa pandivaldaja. Peteri poeg Karl Magnus von Rüdinger (1753−1821) teenis välja kindralmajori auastme, oli Viiburi tsiviilkuberner ja lõpetas karjääri salanõunikuna. Elu lõpul elas Eestimaal. Tema pojad polkovnik Friedrich Wilhelm von Rüdinger (1780−1840) ja kindralmajor Alexander von Rüdinger (1782−1825) rajasid suguvõsa kaks Venemaa liini. Vanemast harust põlvnes Venemaa patriarh Aleksius II.
Rüdingerid rüütelkonna matriklis
Salanõunik Karl Magnus von Rüdinger (1753−1821) võeti 1815. aasta 19. veebruaril (vkj) Eestimaa rüütelkonna matriklisse.
Nefroosisündroom
Nefroosisündroom on neerupäsmakeste basaalmembraani kahjustuse tagajärjel tekkiv sündroom, mida iseloomustavad proteinuuria, hüpoalbumineemia, hüperlipideemia ja tursed.
Proteinuuria viib hüpoalbumineemia tekkele, mis omakorda alandab plasma onkootset rõhku ja põhjustab tursete tekkimist.
Bohemia
Bohemia võib tähendada mitut asja:
Walesi Printsi saar
pisi|Walesi Printsi saare satelliidipilt Walesi Printsi saar (inglise keeles Prince of Wales Island, inuktituti keeles Kingailaq) on saar Põhja-Jäämeres Kanada Arktika saarestikus Victoria saare ja Somerseti saare vahel.
Walesi Printsi saare pindala on 33 339 km². Ta on pindalalt Kanada 10. ja maailma 40. saar.
Teda eraldab idas olevast Somerseti saarest Peeli väin, kagus olevast Boothia poolsaarest Franklini väin, läänes olevast Victoria saarest ja loodes olevast Stefanssoni saarest M'Clintocki väin ning põhjas olevatest Byam Martini saarest ja Bathurstist Vikont Melville'i väin. Walesi Printsi saare rannikul on pisisaari, millest suurim on põhjarannikul olev Russell.
Walesi Printsi saar on keskmiselt liigestunud. Loodeosas asub suur Ommanney laht. Tähtsaim neem on saare lõunatipus olev Swinburne'i neem.
Saar on põhiosas tasane, põhja- ja idaservas künklik. Saare kõrgeim tipp asub tema kirdetipus ja on 415 m kõrgune. Saarel asub järvi, millest suurim on Crooked Lake, ja jõgesid.
Saarel valitseb arktiline kliima ja ta on kaetud tundraga.
Halduslikult kuulub Walesi Printsi saar Nunavuti koosseisu. Saar on asustamata.
Mõisa tänav (Narva)
Mõisa tänav on tänav Narvas Soldina linnaosas.
See algab Võidu prospektilt, kulgeb lääne poole, ristub Partisani tänavaga ja lõpeb Soldina tänavaga ristudes. Tänava pikkus on 730 m. pisi|[[Narva Kaheteistkümne Püha Apostli kirik, Mõisa tänav 4]]
Vaguvaallased
Vaguvaallased (Balaenopteridae) on mereimetajate sugukond vaalaliste seltsi kiusvaalaliste alamseltsist.
Sugukonda kuulub 2 perekonda 9 liigiga.
Bahreini vapp
pisi|Bahreini vapp Bahreini vapp on Bahreini ametlik vapp.
Vapi algse variandi kujundas 1932. aastal britt Charles Belgrave, kes oli aastatel 1926–1957 Bahreini valitsejate nõunik. Vappi on pärast seda paaril korral muudetud.
Hønefoss BK
Hønefoss BK (ametlikult Hønefoss Ballklubb) on 1895 asutatud Norra jalgpalliklubi, mille kodulinn on Hønefoss ja -väljak Hønefoss Idrettspark.
Vatikani vapp
pisi|Vatikani vapp Vatikani vapp on Vatikani riigivapp.
Vapil kujutatakse ristatud kuldset ja hõbedast võtit ning paavstitiaarat. Need on ka Püha Tooli embleemil. Vapikilp on punane.
Vapp võeti linnriigi vapina kasutusele 7. juunil 1929.
Kieran Gibbs
Kieran James Ricardo Gibbs (sündinud 26. septembril 1989) on Inglismaa jalgpallur.
Ta mängib vasakkaitsjana klubis West Bromwich Albion. Aastatel 2007–2017 mängis Gibbs Arsenalis.
thumb|Kieran Gibbs (2008)
Koondisekarjäär
Gibbs kuulus Inglismaa noortekoondisse 2009. aasta U21 Euroopa meistrivõistlustel Rootsis, kus finaalis kaotati Saksamaa eakaaslastele.
Iisraeli vapp
thumb Iisraeli vapp on Iisraeli riigivapp. Sellel on kujutatud sinisel taustal kaheastmelisel poodiumil seisvat menoraad, mida piiravad kahelt poolt oliivioksad. Vapi alaosas on heebrea kirjas sõna "Iisrael".
Vapp võeti kasutusele pärast 1948. aastal toimunud vapikujunduskonkurssi.
Iraani vapp
200px|right
Iraani vapp on Iraani riigivapp, mis on kasutusel alates 1980. aastast.
Vapp koosneb 4 poolkuust ja mõõgast, mille kohal on araabia kirja märk tašdid.
Vahtra tänav (Narva)
Vahtra tänav on tänav Narvas Soldina linnaosas. See algab Partisani tänavalt, kulgeb lääne poole, ristub Soldina tänavaga ja lõpeb Rahu tänavaga ristudes. Tänava pikkus on 716 m.
Enne Teist maailmasõda oli selles piirkonnas Vahtra tänav, mis kulges V Kadastiku tänava ja Kadaka tänava vahel. Sõja ajal hävisid selles piirkonnas kõik tänavad.
Tänav rajati uuesti Narva linna RSN TK otsusega nr 121 26. novembrist 1948 Kirovi tänava nime all. See sai nime Nõukogude Liidu Kommunistliku Partei tegelase Sergei Kirovi järgi. Narva Linnavolikogu määrusega nr 70/30 27. septembrist 1995 ennistati tänava nimi Vahtra tänav.
Itaalia embleem
pisi|Itaalia vabariigi embleem
Itaalia embleem (itaalia emblema della Repubblica Italiana) on Itaalia Vabariigi kasutatav embleem. Tihtipeale nimetatakse seda küll vapiks, aga kuna see ei vasta heraldika reeglitele, siis on tegemist embleemiga.
Embleem võeti kasutusele 5. mail 1948.
Embleemi keskmes on punasega ääristatud valge viisnurk (Itaalia täht), taustaks hammasratas, vasakul pool ääristab embleemi oliivioks, paremal tammeoks. Oksad on all köidetud punase lindiga, millel on valgete tähtedega kiri "REPVBBLICA ITALIANA" (Itaalia Vabariik).
Valge täht sümboliseerib Itaalia ühtsust. Hammasratas viitab Itaalia konstitutsiooni artiklile, mis ütleb, et "Itaalia on tööl põhinev demokraatlik riik". Oliivioks sümboliseerib rahu ja esindab Lõuna-Itaaliat. Tammeoks sümboliseerib tugevust ja väärikust ning esindab Põhja-Itaaliat.
Ajalugu
Alcide de Gasperi valitsus otsustas oktoobris 1946 pärast vabariigi väljakuulutamist kehtestada uue vapi. Kuulutati välja avalik konkurss tingimustel, et erakondade sümbolite kasutamine on keelatud ja kavand peab sisaldama Itaalia tähte. Viis võitjat said uued tingimused ja nad parandasid omi kavandeid. Nende seast kuulutati veebruaris 1947 võitjaks Paolo Paschetto.
Avalikkusele see kavand ei meeldinud. Niisiis korraldati uus konkurss. Ka selle võitis Paolo Paschetto. Veebruaris 1948 esitati uus kavand konstitutsioonilisele assambleele ja 5. mail kuulutas president Enrico de Nicola embleemi ametlikult välja.
Syn
Syn oli muinaspõhja mütoloogias hoolikuse ja tõe jumalanna Friggi abiline, keda kohtualused appi kutsusid.
Nooremas Eddas kirjeldatakse teda esmalt 16 aasi seas ja hiljem sisaldub ta nimekirjas 27 aasist.
Carrara
Carrara on linn Itaalias Toscana maakonnas Massa ja Carrara provintsis. Elanike arv on 65 300 (2005).
thumb|Carrara marmorimurd
Carrara linna areng on olnud väga tugevalt seotud linnalähedaste marmorimurdudega.
Ajalugu
Carrara üle on valitsenud Pisa (1322), Genova (1329) ja Milano (1343). Pärast Milano hertsogi Filippo Maria Visconti surma 1477. aastal läks Carrara Sarzana valitseja Tommaso Campogregoso kätte ja jäi sestpeale Malaspina perekonna valduseks.
Carrara marmor
Carrara on juba antiikajast tuntud seal kaevandatava Carrara marmori tõttu. Sellest on tehtud muuhulgas Rooma Pantheon ja Traianuse sammas. Kuna seal on marmorit kaevandatud juba ligi 2000 aastat, on Carrara üks vanemaid pidevalt kasutuses olnud tööstuspiirkondi maailmas. Tänapäeval on kaevandusi 300 ringis. Aastas kaevandatakse ligi miljon tonni marmorit, millest suur osa läheb ekspordiks. Külastajatele on avatud linnalähedased Colonnata ja Fantiscritti kivimurrud. Fantiscrittis asub ka marmorimuuseum (Museo Civico del Marmo).
Carrara linnas on kohalikku marmorit kasutatud toomkiriku (Duomo) ehitamisel, eriti selle Pisa romaani stiilis fassaadil ja roosakna juures. Piazza del Duomol asub ka maja, kus peatus Michelangelo, kui ta käis seal oma skulptuuride jaoks marmorplokke valimas.
Kultuur
Carrarast on pärit jalgpallur Gianluigi Buffon.
Aisis
Aisis (tähtnimetus) ehk la-dubldiees (silpnimetus) on noodinimed. Aisis on saadud a noodi altereerimisel tervetooni võrra üles (kõrgendamisel).
Sheffield Wednesday FC
Sheffield Wednesday Football Club on Inglismaa jalgpalliklubi Sheffieldis Lõuna-Yorkshire'i krahvkonnas.
Klubi mängib Inglismaa tugevuselt kolmanda liigas League One. Premier League'is mängiti viimati hooajal 1999–2000 ja Inglismaa esiliigas hooajal 2020–2021.
Sheffield on maailma üks vanemaid elukutseliste jalgpalliklubisid. 1820. aastal asutatud The Wednesday Cricket Clubi ('kolmapäevane kriketiklubi' – mänge mängiti kolmapäeviti) juurde loodi jalgpallimeeskond 1867. aastal.
Karbid
Karbid ehk liistaklõpuselised (Bivalvia ehk Pelecypoda ehk Lamellibranchia) on loomade klass limuste hõimkonnast. Karpide klassi kuulub umbes 30 000 liiki, nende seast on tuntumad austrid, jõekarbid, järvekarbid ja merikarbid.
Suur-kirjurähn
Suur-kirjurähn (Dendrocopos major) on Eesti levinuim rähniliik. Kuulub kirjurähni perekonda.
Karbid
Ehitus
Erinevalt teistest limustest on karpide pea redutseerunud.
Suur-kirjurähn
Suur-kirjurähni pesitsusaegset arvukust hinnatakse 50 000 – 100 000 paarile, talvist arvukust 50 000 – 300 000 isendile.
Karbid
Ehitus
Tavaliselt koosneb nende koda kahest poolmest, mis ümbritseb ja kaitseb isendi sisust. Ülal ühendab poolmeid eriline lukuside ehk ligament. Poolmeid tõmbab kokku tugev sulgurlihas.
Suur-kirjurähn
Eluviis
pisi|350px|left|Suur-kirjurähni levila pisi|Suur-kirjurähni muna
Rähn ei kipu oma territooriumilt lahkuma.
Karbid
Eluviis
Karbid on eranditult vee-elulised, elutsedes nii mere- kui ka magevees. Mõned rannakarbid suudavad vastu pidada ka lühemaajalisi kuivi perioode.
Suur-kirjurähn
Eluviis
Nad toetuvad sabale, hoiavad küünistega puukoorest ja toksivad nokaga vastu puutüve. Rähn toksib ja uuristab puutüvesid tundide kaupa. Rähni väga tugev kael võimaldab kaua toksida ja ta aju talub hästi lööke. Nokk kulub toksimise tõttu, kuid kasvab iga päev.
Karbid
Eluviis
Karbid on limuste seas ainulaadsed, sest nende suus puudub toitumiseks vajalik hõõrel ehk raadula. Karbid toituvad kas vett filtreerides (on filtrijad) või putkeste abil.
Suur-kirjurähn
Toitumine
Toitub putukatest, röövikutest. Putukaid püüab oma pika keelega.
Karbid
Eluviis
Karpidele on omapärane ka elamine üksteisega kokku kinnitunult või liiva ja teiste setete all. Mõned karbid (näiteks kammkarbid) suudavad ka ujuda.
Enamik karpe on lahksoolised.
Merelistel karpidel esineb vastsena kas trohhofoor või veeliger ehk purjukvastne.
Nu metal
Nu metal (vahel ka sidekriipsuga: nu-metal) on metal 'i alamžanr, mis kujunes välja 1990ndate keskpaigaks. Nu metal 'it iseloomustab enamasti lihtne meloodilisus (selle all mõeldakse enamasti esilekerkivaid basskitarri meloodiaid) ja tehnilisus ning harilikust metal-muusikast pehmem vokaal.
Mõjutused
Nu metal sisaldab paljuski ka teatavaid elemente räppmuusikast, näiteks nagu scratsimine, vahel võib vokaal olla ka räpilikult jutustav, tihtipeale on ka muusika temaatika sarnane, albumite kunstiline kujundus seotud hiphopile omase tänavakunsti liigi grafitiga ning erinevalt enamikust metal ' i-žanritest on nu metal ' i ansamblites tihti ka DJ, kes plaati keerutab.
Tihti peetakse ka alternative metal ' it üheks nu metal ' i juureks, kuid tegelikult arenes alternative metal nu metal ' iga paralleelselt, mis seab kahtluse alla selle, kas ta sai nu metalile algse mõjutuse anda. Sageli tehakse see viga, et ei käsitleta alternative metal ' it, kui eraldi stiili, vaid liigitatakse ka alternative metal ' i artistid nu metal ' i žanrisse. Seda enamasti asjaolu tõttu, et žanrite eristamine on väga keeruline, kuna nad pärinevad enam-vähem samast allikast, neil on sama fänkond ja on paljud artistid (näiteks nagu System of a Down) segavad neid kahte žanrit. Siiski leidub alternative metal ' i ansambleid, kes on eristunud harilikust nu metal ' i bändi mainest, näiteks Deftones.
Sarnaselt alternative metal ' iga on ka rapcore ehk rap-metal üks neist žanritest, mille vahet nu metal ' iga on raske määratleda, mistõttu tihti seda ei tehtagi.
Nu metal ' it iseloomustab ka asjaolu, et seda segatakse suurel määral paljude muude muusikastiilidega ning laiemas plaanis on nu metal võtnud mõjutusi pea kõikjalt. Näiteks Slipknot viljeleb harilikust karmimat nu metal ' i stiili, kuna on võtnud üle grindcore ' i elemente, ka Soulfly ei mahu kuidagi ära harilikku nu metal ' i lahtrisse, kuna meenutab paljuski thrash metal ' it, P.O.D. on saanud otseseid mõjutusi reggae-muusikast, Static-X-i liigitatakse tihti nu metal ' i ansamblite hulka, mis mõjutatud industrial metal ' i poolt, ning Papa Roachi kirjeldatakse vahel kui punk rock ' i ja nu metal ' i segu. Siiski tasub suhtuda neisse žanrimääratlustesse skeptiliselt, kuna nii Slipknoti, Soulfly, POD, Static-X-i kui ka Papa Roachi stiililine liigitus on väga laialdaselt vaidluse all (nagu enamiku nu metal ' i bändide oma) ja on põhjustanud diskussioone, kuid rahuldavat vastust pole veel leitud.
Kriitika
Nu metal on saanud oma pehme iseloomu ja laialdase populaarsuse tõttu palju kriitikat. Seda eriti mõne aasta jooksul pärast sajandivahetust, mil nu metal ' i populaarsus oli haripunktis. Ilmselt tol ajajärgul tekkis raskema metal ' i austajate antud muusikastiili nimetuse ebakorrektne jäljendus no-metal, mida kasutati oma suhtumise väljendamiseks, et nu metal ei kõlba "tõelise" metal ' i austajale kuulata.
Ajalugu
Sageli peetakse esimeseks nu metal ' i ansambliks Korni. Sellele võib vastu vaielda, kuid selge on, et 1994. aastal ilmunud Korni debüütalbum lükkas suuresti hoo sisse nu metal ' i ja alternative metal ' i üldisele arengule.
Teiseks suuremaks algeks peetakse Limp Bizkitit, mis ilmus areenile natuke hiljem.
Nu metal sai aga laiemalt tuntuks aastal 2000, mil Limp Bizkit üllitas oma suurima müügieduga albumi "Chocolate Starfish and the Hot Dog Flavored Water" ja pea üleöö kuulsaks saanud Linkin Park tuli välja oma ülipopulaarseks saanud albumiga "Hybrid Theory". Kumbagi albumit on müüdud üle kümme miljoni eksemplari.
Arseni Sajankin
Arseni Sajankin (sündinud 13. mail 1947 Varnjas, praegu Peipsiääre vald, Tartumaa) on eesti poksija ja poksitreener.
Liivia Laasimer
Liivia-Maria Laasimer ([väidetavalt passijärgsed eesnimed Livia-Maria ], aastani 1935 Reinberg, aastatel 1935–1943 Reinomägi; 21. juuni 1918 Tartu – 26. veebruar 1988 Tartu) oli eesti botaanik (geobotaanik) ja taimesüstemaatik, bioloogiadoktor (1965).
Arseni Sajankin
Sajankin poksis aastatel 1961–1975 Kohtla-Järve Kalevis, tema treener oli Hans Kaiva.
Liivia Laasimer
Ta lõpetas aastal 1936 Eesti Noorsoo Kasvatuse Seltsi Tütarlaste Gümnaasiumi ja aastal 1941 Tartu Ülikooli matemaatika-loodusteaduskonna botaanika alal cum laude, aastal 1942 kaitses ta mag sc nat kraadi (mis aastal 1951 kinnitati bioloogiakandidaadi kraadiks). Aastal 1964 kaitses ta bioloogiadoktori kraadi. 1969. aastast Eesti NSV teeneline teadlane
Arseni Sajankin
Sajankin oli kergekaalus (kuni 60 kg) kolmekordne Eesti NSV meister (1970, 1971 ja 1974). Ta sai X Roman Kuura mälestusvõistlustel esikoha (1971). Ta sai II ja V Nigul Maatsoo mälestusvõistlustel esikoha (1969 ja 1972) ja IV võistlusel II koha (1971). Ta oli 1971. aasta Eesti NSV parim poksija.
Liivia Laasimer
Ta tähtsaim töö oli "Eesti NSV taimkate", mis võttis kokku Eesti taimkatte kaardistamise tulemused ja andis esimesena põhjaliku ülevaate Eesti taimekooslustest ja nende levikust.
Arseni Sajankin
Sajankin sai NSV Liidu meistrivõistlustel (NSV Liidu rahvaste spartakiaadi raamides) kergekaalus (kuni 60 kg) III koha (1969). Ta sai 1969. aastal Nõukogude Liidu meistersportlaseks.
Sajankin töötas hiljem Sillamäel poksitreenerina, 1996. aastast töötab Ida-Eesti Päästekeskuse Sillamäe tugikomandos päästjana.
Liivia Laasimer
Isiklikku
Tema abikaasa oli Jüri Laasimer.
Jafnharr
Jafnharr on muinaspõhja mütoloogias "saladusliku kolmiku" liige, kes valvab Valhallat. Ta on üks kolmest Gylfaginningi kuningast, kes istub oma troonil Asgardis. Ta vastas kuningas Gylfi küsimustele. Teised kaks olid Harr ja Thridi. Igaüks neist, nagu välja tuli, oli Odini kehastus.
Sally Ride
Sally Kristen Ride (26. mai 1951 – 23. juuli 2012 La Jolla) oli USA astrofüüsik ja kosmonaut, kes 1983. aastal käis esimese ameeriklannana kosmoses. Enne teda olid naistest kosmoses käinud Nõukogude Liidu kosmonaudid Valentina Tereškova (1963) ja Svetlana Savitskaja (1982). Ride on jäänud tänini (2012) noorimaks USA astronaudiks: ta käis kosmoses 32-aastaselt.
Ta sündis ja kasvas üles California osariigis Los Angeleses ning sai Stanfordi ülikoolis magistri- ja doktorikraadi füüsikas.
Ta viibis esimest korda kosmoses juunis 1983 Challengeri pardal. Teist korda viibis ta kosmoses aastal 1984 ja pidi minema kolmandale reisile, kui Challenger 1986. aastal pärast starti plahvatas, kusjuures kõik seitse meeskonnaliiget hukkusid ning USA süstikuprogrammis tekkis kolmeaastane paus.
Ride kuulus Challengeri ja Columbia katastroofe uurinud komisjonidesse ning oli ainus mõlemasse komisjoni kuulunud inimene.
Pärast NASA-st lahkumist aastal 1987 sai temast aastal 1989 San Diegos asuva California Ülikooli füüsikaprofessor.
Ta on kirjutanud lastele teadusest viis raamatut.
Ta suri pärast 17 kuud kestnud põdemist pankreasevähki.
Värvsus
pisi|300px| Rahvusvahelise Valgustuskomisjoni värvsusdiagramm (CIE 1931) Värvsus (ingl k chromaticity) on värviaistingut esilekutsuva kiirguse omadus, mille määrab ainult selle kiirguse suhteline spektraaljaotus. Seega ei sõltu värvsus kiirguse intensiivsusest (valgustugevusest).
Värvsust saab matemaatiliselt väljendada Rahvusvahelise Valgustuskomisjoni (CIE) värvuskomponentidest lähtuvate värvsuskoordinaatidega x, y ja z, kusjuures x + y + z = 1. Sellest seosest tulenevalt on iga värvsus määratav koordinaatidega x ja y (z = 1 – x – y). Kui niiviisi arvutada kõigi puhaste toonide koordinaadid ja kanda need xy-tasandile, kujuneb kaarjas joon – spektraalvärvsusjoon –  äärmisest violetsest (lainepikkus 380 nm) kuni äärmise punaseni (700 või 780 nm). Selle joone ja tema otspunkte ühendava nn purpurjoonega ümbritsetud pind moodustab värvsusdiagrammi (nimetatakse ka värvsuskolmnurgaks). Spektraalvärvsusjoonel on näidatud lainepikkuste skaala (nanomeetrites).
Värvsusdiagrammil on kõigile värvsustele vastavad punktid, sealhulgas ühtlasvalge jaoks koordinaatidega x = y = ⅓. Diagrammil on samuti kujutatud mustkiirguri värvsuste joon (Plancki joon), mille juures on absoluutse temperatuuri skaala (kelvinites).
Ullr
pisi|350px|18. sajandi kujutis [[Islandilt näitab Ullrit oma suuskadel koos vibuga]]
Ullr on muinaspõhja mütoloogias Sifi poeg ja Thori kasupoeg.
Kuigi allikaid on vähe, arvatakse, et ta oli tähtis jumal eelajaloolisel ajastul. Teda on mainitud 3. sajandi Thosbergis alggermaani panteoni valitsejana.
"Vanema Edda" laul "Grimniri lugu" ("Grímnismál") mainib Ullri kahes stroofis:
Brescia provints
Brescia provints on provints Itaalias Lombardia maakonnas. Provintsi keskus on Brescia linn.
Brescia piirneb järgmiste provintsidega: Bergamo, Sondrio, Trento, Verona, Mantova, Cremona.